《苕溪道中》
宋代·邵棠

上苑啼莺春事休，吴中山水暂淹留。
黄梅时候千门雨，老麦郊墟一望秋。
村熟香醪清入脭，庭存修竹旧封侯。
数声牛笛长亭暮，试把羁情问马周。

作者简介：邵棠，字仲甘（《宋诗纪事》卷四○），号西坡，都昌（今属江西）人。徽宗宣和六年（一一二四）进士。官至翰林学士，黄门侍郎。有《西坡集》、《閒居吟》，已佚。事见清道光《都昌县志》卷二○。今录诗二十三首。